kardosdrur/scandi-wiki huggingface dataset:
Norges bymæssige bebyggelser

Dette er en tabel over Norges bymæssige bebyggelser

Tabeloversigt 

Folketal fra 4. november 2019. Folketallet er opgjort pr. 1. januar 2007 og 1. januar 2008.

Ændringer i rækkefølge fra 1.1.2008 
I løbet af 2007 har de fleste tettsteder i Norge med et folketal på over 10.000 øget deres befolkningsgrundlag yderligere. Men nogen forøger sit folketal mere end andre, og dette har medført ændringer i rekkefølgen: 
Sandefjord har passeret Moss.
Askøy har passeret Mo i Rana og Horten.
Jessheim, Narvik og Hønefoss har byttet plads.
Kongsvinger har passeret Leirvik.

Definition af bymæssige bebyggelse 
Norges statistiske kontor definerer en bymæssig bebyggelse således:

1. En samling huse skal registreres som en bymæssig bebyggelse, dersom der bor mindst 200 personer

2. Afstanden mellem husene må normalt ikke overstige 50 meter. Det er tilladt med en skønsmæssig afvigelse fra afstandskriteriet i områder, som ikke skal eller kan bebygges. Dette kan f.eks. være parker, idrætsanlæg, industriområder eller naturlige hindringer som elver eller dyrkbare områder. Husklynger, som naturligt hører med til bebyggelsen medtages indtil en afstand af 400 meter fra fra den bymæssige bebyggelses kerneområde og indgår i den som en satellit til selve kernebebyggelsen.

3. Bymæssige bebyggelser er geografiske områder, som har en dynamisk afgrænsning, hvorfor deres antal og ydergrænser ændrer sig i tidens løb som følge af byggeaktivitet og befolkningsudvikling.

4. De bymæssige bebyggelser afgrænses uafhængigt af de administrative grænser i øvrigt.

Byer versus bymæssige bebyggelser 
Begrebet bymæssig bebyggelse tager ikke hensyn til bybegrebet og bør derfor ikke forveksles med dette. Nogle bymæssige bebyggelser har bystatus, mens andre enten ikke har det eller omfatter flere delområder med bystatus. Askøy bymæssige bebyggelse har eksempelvis ikke bystatus, men er tilknyttet byen Bergen på den anden side av Askøybroen, mens den bymæssige bebyggelse Oslo blandt andet omfatter tre delområder med bystatus (Oslo, Sandvika og Lillestrøm), og Porsgrunn/Skien omfatter hele fem delområder med bystatus (Skien, Porsgrunn, Brevik, Stathelle og Langesund). I de tilfælde, hvor en bymæssig bebyggelse også er en by, er det heller ikke nødvendigvis sådan, at selve byen er sammenfaldende med den bymæssige bebyggelse. Eksempelvis krer bydelsen Arna i Bergen by ikke regnet med i Bergens bymæssige bebyggelse. En bymæssig bebyggelse kan derfor både omfatte flere byer og kun dele af en by, udelukkende afhængigt af de kriterier, som ligger til grund for den statistiske definition.

Kilder

Eksterne henvisninger 
 SSB's liste over største bymæssige bebyggelser, efter størrelse
 SSB's tabel over bymæssige bebyggelser, ikke rangeret
 SSB om begrebet bymæssig bebyggelse

Bebyggelser
Norges byer efter indbyggertal

Norges byer efter indbyggertal er en liste over de 20 største byer i Norge.

Ved definitionen af en by er gået ud fra, at det er en bymæssig bebyggelse med bystatus, som omfatter den kommune, byen ligger i, og som i de fleste tilfælde er identisk med summen af byens officielle bydele, hvor sådanne findes. Listen viser altså de officielle byer i Norge, dvs. områder som formelt og administrativt omfattes af den enkelte bys bystatus, og ikke de bymæssige bebyggelser som de er defineret af Norge statistiske kontor. For en sådan liste, se Norges bymæssige bebyggelser.

Listen viser de 20 største af landets totalt 104 officielle byer. Indbyggertallene er fra 1. januar 2020:

Kommentarer 
Sandvika i Bærum har også bystatus (fra 2003), men det er ikke fastlagt officielt om denne omfatter hele Bærum eller en afgrænset del af den. Bærum kommune har i så fald 127.867 indbyggere og et areal på 192,29 km² og vil indtage femtepladsen på listen.

Porsgrunn kommune omfatter officielt to byer, Porsgrunn og Brevik, men nogen officiell grænsedragning foreligger ikke, og kommunen er derfor præsenteret i sin helhed som byen Porsgrunn.

Karmøy kommune har hele tre bymæssige bebyggelser med separat bystatus og vil derfor eventuelt måtte vises som tre byer (Åkrehamn, Kopervik og Skudeneshavn), men nogen officielle grænsedragninger foreligger ikke. Bamble kommune omfatter ligeledes to bymæssige bebyggelser med separat bystatus uden klare grænsedragninger: (Langesund og Stathelle).

At definere en by som sammenfaldende med kommunen, byen ligger i, kan derfor kun forbeholdes større byer, som i de allerfleste tilfælde har tildelt hver del af kommunen status som officiel bydel. Tilsvarende overensstemmelse mellem kommune og bybegreb er ikke lige så klart for mindre byer, men disse omfattes ikke af listen her.

For de største byer er der imidlertid ingen tvivl om, at hele kommunen formelt omfattes af byen, med Tromsø og Bodø som mulige undtagelser.

Kilder 

Indbyggertal

no:Liste over norske byer etter innbyggertall
sv:Lista över städer i Norge efter storlek
Ambassadesekretær

Ambassadesekretær er stillingsbetegnelse for en yngre udsendt medarbejder under ambassadørniveau ved en ambassade. Titlen 1. (ambassade)sekretær anvendes om en noget mere erfaren medarbejder. En ambassadesekretær kan i ambassadørens fravær fungere som chargé d'affaires a.i.

Indtil 1950'erne anvendtes titlen legationssekretær om en sådan yngre diplomat, særligt ved mindre landes legationer og gesandtskaber, idet kun stormagterne og Belgien udsendte ambassader.

Se også

 Udenrigsministeriet

Diplomati
Titler
Qaqortoq Museum

Qaqortoq Museum er et museum i Qaqortoq (Julianehåb), som er Grønlands femte største by. 

Museet udstiller en række gamle inuit både, fangstredskaber og nationaldragter. De har også rekonstrueret «det røde værelse» og «det blå værelse», hvor henholdsvis Knud Rasmussen og Charles Lindbergh har overnattet. I 2006 startede museet et projekt om at bygge en umiak, som er en traditionel grønlandsk båd med en træramme dækket af sælskind. 

Museet ligger i byens ældste bygning, som er fra 1804.

Kilder 

Museer på Grønland
Museum
São Paulo Guarulhos International Airport

São Paulo Guarulhos International Airport også kaldet Governor André Franco Montoro International Airport, er en lufthavn i udkanten af storbyen São Paulo i Brasilien. Lufthavnen ligger i Guarulhos som er en forstad til São Paulo ca. 25 km fra São Paulos centrum. Lufthavn er Brasiliens anden største forretningslufthavn. Den betjente 36.678.452 passagerer i 2013.

Eksterne henvisninger 

Lufthavne i Brasilien
São Paulo
Ushuaia

Ushuaia er hovedbyen (64.000 indb.) i den argentinske provins Tierra del Fuego og en af verdens sydligst beliggende byer. Den ligger i et bjergrigt landskab ved Beaglekanalen på Tierra del Fuegos sydkyst. 

Andre steder som konkurrerer om at være verdens sydligst beliggende by er Puerto Williams i Chile, som ligger på en sydligere breddegrad, men er betydelig mindre, og Punta Arenas i Chile, som er betydelig større, men ligger lidt længere mod nord end Ushuaia. Desuden findes der små bosættelser syd for Ushuaia som for eksempel de argentinske baser på Antarktis, men ingen af disse har mere end 100 indbyggere.

Briterne gav stedet sit navn ud fra det navn, urbefolkningen havde for området. I næsten halvdelen af 1900-tallet bestod stedet mest af et fængsel for nogle af Argentinas farligste fanger. Argentina ville anvende Tierra del Fuego lige som briterne oprindeligt anvendte Australien, dvs. som et deportationssted fjernt fra hjemlandet. Fangerne blev dermed nybyggere og opbyggede området omkring fængslet på egen hånd. De anlagde også en jernbane til kolonien, som fremdeles er verdens sydligste jernbane og bruges af turister som Tren del Fin del Mundo (Toget til Verdens Ende). 

Klimaet i Ushuaia og omegn er køligt. I sommerperioden oktober-marts ligger gennemsnitstemperaturerne mellem 5 og 14 grader og om vinteren falder der sne.

Turisme 

Byens nærhed af Ildlandet Nationalpark og omgivelsernes enestående natur gør Ushuaia et velbesøgt turistmål, med bl.a. udgangspunkt for Antarktisekspeditionerne og havn for krydstogtskibene. 

Et interessant turistmål er det lokalhistoriske museum Museo del Fin del Mundo („Museet for Verdens Ende“), som blev åbnet 1979. 

Fra gletsjeren Glaciar Martial i nærheden af Ushuaias har man en vidunderlig udsigt over byen, til de chilenske Bjerge på den anden side af Beaglekanalen og til fyrtårnet Faro del Fin del Mundo. Interessant er en sejltur på Beaglekanalen, hvor mange fuglearter, pingviner og søløver kan ses.

Byen er præget sf ældre historiske bygninger. Gennem tiderne har mange europæiske ekspeditioner udforsket klima, geografi, fauna og flora og den oprindelige indianer befolkning. 

Der er mange butikker, restauranter og hoteller, men priserne er højere end andre steder i Argentina på grund af de mange krydstogtskibe.

Byer i Argentina
Bliss

Bliss er en dansk musikgruppe, der spiller New Age og elektronisk musik. Gruppen er bedst kendt for nummeret "Lost Soul", der siden tredje sæson, har fungeret som et slags tema for Robinson Ekspeditionens ø-råd.

Diskografi 
 Afterlife, (Only Denmark 2001) 
 Quiet Letters, (released 2003)
 Quiet Letters (u.s. edition), (released 2003)
 Afterlife, (Re-released 2005)
 They Made History, (released 2005)
 Quiet Letters/Quiet Reconstructions, (released 2006)
 No One Built This Moment, (released 2009)
 Greatest Hits, (only Digital release 2011)
 So Many of Us, (released May 2013)

Referencer

Eksterne henvisninger 

 Bliss på Discogs

Musikgrupper fra Danmark
Ticino

Ticino (på fransk og tysk Tessin) er en kanton i Schweiz. Den har et areal på og et indbyggertal på  indbyggere.

Geografi 
Kantonen ligger på den sydlige skrænt af Alperne og har sit navn fra floden Ticino, der flyder ind i Lago Maggiore. På grund af sin geografiske placering har kantonen et varmere klima end resten af landet og turisme er den vigtigste industri. Ticino er Schweiz' eneste fuldt ud italiensktalende kanton.

Historie 
Området blev erobret af Schweiz i 15. århundrede, men blev først fuldt medlem af konføderationen i 1803. Oprindelig vekslede hovedstaden i kantonen mellem Lugano, Locarno og Bellinzona, men sidstnævnte blev gjort til permanent hovedstad i 1878. Ticino grænser op til Italien mod vest, syd og øst og omringer derudover selv en lille enklave af italiensk territorium, Campione d'Italia, der ligger ud til Luganosøen.

Referencer

Henvisninger
Peter Fonda

Peter Fonda (født 23. februar 1940, død 16. august 2019) var en amerikansk skuespiller, der særlig er kendt fra filmen Easy Rider (1969).

Karriere 
Sammen med Dennis Hopper skrev Peter Fonda manuskript til Easy Rider, som han også havde en hovedrolle i, foruden at han stod for produktionen. Filmen, der havde et meget beskedent budget, blev både kommercielt og anmeldermæssigt en stor succes, blandt andet ved Filmfestivalen i Cannes.

Han medvirkede i flere end 100 film og tv-serier, men sjældent højt profilerede, med genindspilningen af 3:10 to Yuma (2007) som en undtagelse. Desuden skrev han yderligere enkelte manuskripter samt instruerede og producerede et par film gennem en mere end 50 år lang karriere.

Han led de sidste år af sit liv af lungekræft.

Familie  

Peter Fonda var ud af en skuespillerfamilie som søn af Henry Fonda og yngre bror til Jane Fonda, der begge nok kan siges at have haft større karrierer end Peters. Hans datter, Bridget Fonda, er ligeledes skuespiller.

Filmografi (ufuldstændig) 
 De vilde engle (1966)
 Easy Rider (1969)
 Dirty Mary, Crazy Larry (1974)
 Nadja (1994)
 Ulee's Gold (1997)
 Wild Hogs (2007)
 3:10 to Yuma (2007)
 Ghost Rider (2007)

Referencer

Eksterne henvisninger 

 

Skuespillere fra New York
Hollywood Walk of Fame
Oscar-nominerede skuespillere
Personer fra New York City
Holger Scheuermann

Holger Werfel Scheuermann (født 12. februar 1877 i Hørsholm, død 2. marts 1960 i Roskilde) var en dansk ortopædkirurg og røntgenlæge. Ryglidelsen Scheuermanns sygdom er opkaldt efter ham.

Holger Werfel Scheuermann var ud af en lægefamilie i Hørsholm og blev student fra Frederiksberg Latin- og Realskole 1895. Han påbegyndte medicinstudiet på Københavns Universitet samme år og afsluttede uddannelsen i 1902. Efter sin turnus på forskellige sygehuse i København blev han i 1918 speciallæge i ortopædkirurgi og radiologi.

Han foretog adskillige studierejser i Sverige, Østrig og Tyskland. Han var formand for Danske Røntgenologers Forening 1920-1922 og Dansk Radiologisk Selskab 1933-1934. I 1935 blev Scheuermann medlem af American Academy of Orthopaedic Surgeons og modtog samme år Dannebrogordenen.

Efter sin pensionering i 1947 udøvede han i flere år erhverv som privat røntgenlæge. I 1959 blev han som 82-årig udnævnt til dr. med. honoris causa (æresdoktor), næsten 40 år efter sin første beskrivelse af Scheuermanns sygdom. Han blev Ridder af Dannebrog i 1936 og Dannebrogsmand i 1947.

Han ligger begravet på Hørsholm Kirkegård.

Se også 
 ortopædkirurgi

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Læger fra Danmark
Riddere af Dannebrog
Æresdoktorer ved Københavns Universitet
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Foreningsformænd fra Danmark
Civile ansatte i Søværnet
Amt Eggebek

Amt Eggebek (dansk Eggebæk) er et amt i det nordlige Tyskland, beliggende i den nordøstlige del af Kreis Slesvig-Flensborg. Kreis Slesvig-Flensborg ligger i den centrale del af delstaten Slesvig-Holsten. Administration ligger i Eggebæk (tysk Eggebek) og består af et forvaltningssamarbejde mellem otte kommuner.

Amtet grænser i nordvest op til Amt Skovlund (Schafflund), i nordøst til Amt Handved (Handewitt), i vest til Kreis Nordfriesland (Nordfriesland), i syd til Amt Sølvested (Silberstedt) og i øst til Amt Oversø (Oeversee).

Amtets kommuner 
 Eggebæk (tysk Eggebek)
 Janneby
 Jerrishøj (Jerrishoe)
 Jørl (Jörl)
 Langsted (Langstedt)
 Sollerup
 Sønder Haksted (Süderhackstedt)
 Vanderup (Wanderup)

Referencer

Eksterne henvisninger 
 Amt Eggebek

Eggebek
Scheuermanns sygdom

Scheuermanns sygdom (latin: Osteochondritis deformans juvenilis dorsi) er en ryglidelse, hvor mindst 3 nabohvirvler er kileformede fortil. Sygdommen rammer unge mennesker og medfører rundrygget rygsøjle eller formindsket svaj i lænden. Ændringerne i ryggens kurver skyldes forstyrrelser i den måde ryghvirvlerne vokser. 

Lokalisationen kan være:

højtsiddende (brystryggen/ved skulderbladet – ofte symptomfri, til tider smertefuld). 
lavtsiddende (lænde-/brystryg – risiko for mere langvarige gener).

Diagnosen Scheuermanns sygdom kan kun stilles med sikkerhed efter en røntgenundersøgelse eller skanning af rygsøjlen.

Sygdommen er opkaldt efter den danske læge Holger Werfel Scheuermann.

Se også 
Ortopædkirurgi
Diskusprolaps

Eksterne links 
Scheuermanns Sygdom på sundhed.dk

Bevægeapparatets sygdomme
Amt Gelting

Amt Gelting med sæde i Gelting var et forvaltningsamarbejde mellem 10 kommuner i det nordlige Tyskland, beliggende under Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten. Amtet lå i den østlige del af området, og grænsede i nord og øst til Østersøen, i vest til Amt Steinbergkirche og i syd til Amt Kappeln-Land og byen Kappel.

1. januar 2008 blev Amt Gelting og Amt Steinbergkirche sammenlagt, og de to udgør herefter Amt Geltinger Bucht.

Amtets kommuner 
 Gelting
 Hasselbjerg (tysk Hasselberg)
 Kronsgaard 
 Masholm (tysk Maasholm)
 Nyby (tysk Nieby)
 Pommerby
 Rabøl (tysk Rabel)
 Ravnholt (tysk Rabenholz)
 Stangled (tysk Stangheck)
 Stoltebøl (Stoltebüll)

Gelting
Grynet

Grynet er første bog i en serie, skrevet af Astrid Lindgren i 1960. Den handler om pigen "Grynet" som finder på mange spilopper og tit går på eventyr med sin lillesøster Lisbet.

På svensk hedder bogen Madicken – og den svenske filmatisering har været vist på dansk børne-tv, under den svenske titel.

Bogen er én af forfatterens 27 børnebøger.

Børnebøger
Fiktive personer fra Sverige
Astrid Lindgren
Litteratur i 1960
Scheuermann

Scheuermann:
 Holger Werfel Scheuermann
 Scheuermanns sygdom
Ocean Airlines

Ocean Airlines er et flyselskab med base i Brescia, Italien. Det er ikke at forveksle med det fiktive selskab Oceanic Airlines.

Ocean Airlines har per november 2007 et enkelt Boeing-fly, men en bestilling på fem til levering snart.

Tidligere flyselskaber fra Italien
Etableret i 2003
Ophørt i 2008
Roussillon

Roussillon (catalansk: Rosselló, spansk: Rosellón) er et landskab i det sydligste Frankrig, som svarer til departementet Pyrénées-Orientales bortset fra landskabet Fenouillèdes. Roussillon er den franske del af Catalonien og grænser op til den spanske del af Catalonien mod syd, Andorra mod vest, departementet Aude og Fenouillèdes mod nord og Middelhavet mod øst.

Roussillon omfatter i dag også landskaberne Conflent, Vallespir, Haute Cerdagne og Capcir, men oprindeligt var Roussillon et catalansk comarca, som kun omfattede den østlige del af det nuværende område.

Den østlige del udgøres hovedsageligt at den frugtbare Roussillon-slette.

Den største og dominerende by er Perpignan. Andre byer er Elne, Canet-en-Roussillon, Argelès-sur-Mer, Rivesaltes og Thuir.

Historie
Roussillon var et grevskab fra det 9. århundrede til 1172, hvorefter det kom under Aragonien. Roussillon blev fransk efter Pyrenæerfreden i 1659. Indtil 1790 udgjorde det provinsen Roussillon. Herefter blev det sammen med Fenouillèdes omdannet til departementet Pyrénées-Orientales.

Frankrigs geografi
Languedoc-Roussillon
Pyrénées-Orientales
Catalonien
Pladekontrakt

En pladekontrakt er en forpligtigende skriftlig aftale mellem en musikalsk kunstner (solist eller band) og et pladeselskab. Mange musikere bestræber sig efter at få en pladekontrakt, mens andre foretrækker at forblive ukendte eller underground. Musikere kan enten selv opsøge at få en kontrakt med en demo, eller de kan blive spottet.

Se også
 Indie (musik)

Jura
Musik

Aftaleret
Distrikter i Nepal

Nepal er opdelt i 75 distrikter, der lokalt betegnes district, zilla eller जिल्ला (nepali). Disse 75 distrikter er grupperet inden for 14 zoner og 5 udviklingsregioner. Hvert distrikt udgør en politisk samt økonomisk og planlægningsmæssig administrativ enhed, der på mange måder kan sammenlignes med de tidligere danske amter, tilknyttet en lang række kommunale beføjelser og ansvarsområder.

Kort over Nepals opdeling i distrikter, zoner og udviklingsregioner 

De enkelte distrikters numre relaterer sig til den efterfølgende oversigt over alle 75 distrikter. I oversigten findes de mest betydningsfulde generelle informationer om alle distrikter med hensyn til areal, folketal, m.m.

Oversigt over alle distrikter i Nepal
Clive Owen

Clive Owen (født 3. oktober 1964 i Coventry, England) er en britisk skuespiller. Han har optrådt i adskillige low-budget film ligesåvel som Independent film, og er muligvis bedst kendt for rollen som Kong Arthur i filmen King Arthur fra 2004.
 
Han var Oscarnomineret i kategorien bedste mandlige birolle for rollen som «Larry» i filmen Closer.

Filmografi

Eksterne henvisninger 

 
 
 

Skuespillere fra England
Personer fra Coventry
Skandaløs

Skandaløs (Skrevet $KANDALØ$) var Danmarks første regulære uafhængige Hiphop-pladeselskab baseret på Vesterbro i København. 

Selskabet startede i forbindelse med den første udgivelse fra 1998 – et opsamlingsalbum med selskabets kunstnere kaldet "Båndlangerne". Båndlangerne blev udgivet på kassettebånd og brændte cd'er. Covers blev printet efter arbejde på et reklamebureau i København og distributionen var "ud af bagagerummet" og udenom kassen i små pladeforretninger. Selskabets producer Vagn Luvs søster Pernille Rosendahl medvirker på Båndlangerne under aliasset Mis Westend.

Diskografi

Udgivelser 
Første reelle udgivelse fra 1999 var et opsamlingsalbum kaldet Funkalation. Denne plade har medvirkende af Cas,  Uso, Michael Jøden, Kong Winther, Alliancen, Twajs, L.O.C. og Johnson. 

Første album var debutalbummet Reflexion med rapperen Cas fra 2000. Albummet blev i 2001 nomineret til en Danish Music Award. 

I 2001 udgav selskabet albummet Mr. Mi$ta med rapperen Uso – den ene tredjedel af den Aarhusianske rapgruppe B.A.N.G.E.R.S. Albummet havde features af bl.a. Burhan G, Jøden, Niarn og de to andre Bangers  Johnson og L.O.C. 

Selskabet havde i sin tid kontrakt med folk som Cas, Under Mistanke (Moug, 5-Dob, Cas), Uso, Michael Jøden og Johnson. På de fleste udgivelser samarbejdede Skandaløs med Voice Of Wonder (Senere VME Group) ift. distribution.  

Producere tilknyttet til selskabet talte Vagn Luv, SNE, Jesta (Outlandish mfl.), Kostas (Takt & Tone), Sukkerulven (Dj JSL) og DJ's som Dj Nicks & Dj Mathightass (Mathias Mesteno). Selskabet havde også en kreativ enhed tilknyttet som bestod af Clint og Dj JSL, som begge er professionelle i reklamebranchen fra bl.a. Publicis og Saatchi & Saatchi. Pladeselskabet samarbejdede yderligere med folk som Saqib Hassan, og var f.eks de første til at udgive musik hvorpå Burhan G medvirkede. 

Pladeselskaber fra Danmark
Warner Music Denmark

Warner Music Denmark er den danske afdeling af pladeselskabet Warner Music Group.

Pladeselskaber fra Danmark
50-øre

En 50-øre er den eneste gyldige øre-mønt man har i dagens Danmark, siden 25-øren blev afskaffet d. 1. oktober 2008. Den er af tinbronze (97 % kobber, 2,5 % zink og 0,5 % tin), ligesom 25-øren var. De første 50-øremønter blev sat i omløb 3. juli 1989.

Man havde 50-øringer i Norge indtil 1. maj 2012, og indtil 30. september 2010 havde man 50-öringar i Sverige.

½-kronerne 
Man har ikke tidligere haft deciderede 50-øremønter, men ½-kronemønten var tidligere i en kort periode blevet introduceret.

Historie 
I 1924 blev den Skandinaviske Møntunion ophævet, og hvert land udsendte nye møntserier til brug i egne lande. ½-kronen blev introduceret som erstatning for de norske og svenske 50-ører af sølv, der indtil da havde været gyldige i Danmark.

Der blev kun præget 5 årgange ½-kroner (1924-26 og 1939-40), og i 1942 blev mønterne inddraget, fordi Den Kgl. Mønt manglede metal til 1- og 2-kronerne. Mønten blev derfor aldrig særlig udbredt eller almindelig blandt danskerne.

½-kronerne blev inddraget under 2. Verdenskrig, hvor der ikke var forbindelse mellem Danmark og Færøerne. Efter befrielsen glemte den Kgl. Mønt i forvirringen at inddrage ½-kronerne, så de er vel stadig gyldige betalingsmidler dér.

Navnet 
Navnet ½-krone blev valgt, fordi den var præget i aluminiumsbronze som kronemønterne, og ikke i kobbernikkel som øremønterne.

Mellem danskerne blev mønten også kaldt "husmandskronen".

Udseende 
På midten af forsiden sås Christian 10.s spejlmonogram, der sås på alle mønterne i denne serie. Omskriften lød: "CHRISTIAN X ♔ KONGE AF DANMARK". Skriften, der gik med uret, startede ca. mellem kl. 6 og 9 og sluttede mellem kl. 3 og 6. Årstallet var delt omkring monogrammet i formen "19 – 25". Allernederst sås initialerne HCN eller N for møntmesteren Hans Christian Nielsen eller Niels Peter Nielsen og GJ for medaljøren Gunnar Jensen. Imellem dem sås et hjerte, Den Kgl. Mønts mærke.

På bagsiden sås i midten Christian 5.s krone. Over den stod "½ KRONE", og under den stod "DANMARK".

Den havde en diameter på 21 mm (næsten som den nuværende 50-øre), vejede 3,0 gram og var præget i guldlignende aluminiumsbronze (92% kobber, 6% aluminium og 2% nikkel) (ligesom de nuværende 10- og 20-kroner).

Referencer

Eksterne henvisninger 

 Jørgen Steen Jensen: "Danske mønter og sedler – krone og øre fra 1875 til i dag", 2001, Aschehoug Forlag A/S, 
 Nationalbanken: 50-øre 

Mønter fra Danmark